23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 422/3/126738 της 1/8 Ιουν. 1974 (ΦΕΚ Β' 592) Περί καθορισμού και αναπροσαρμογής χρηματικών ποσών δι 'εξαγοράν Στρατιωτικών Υποχρεώσεων. Έχοντες υπ' όψει: α)Τας διατάξεις του άρθρ. 6 Ν.Δ. 417/74 "περί συμπληρώσεως και αντικαταστάσεως διατάξεων του Ν.Δ. 720/70 "περί Στρατολογίας και ρυθμίσεως στρατολογικών τινών ζητημάτων". β)Τας διατάξεις των άρθρ. 88,90 και 141 του Ν.Δ. 720/70 "περί Στρατολογίας". γ)Την παρ. 61 της κοινοποιηθείσης δια του υπ' αριθ. 15/26.3.71 Στρατιωτικού Δελτίου Ν-Δ-Α ημετέρας αποφάσεως επί της εφαρμογής του Ν.Δ. 720/70. δ)Σχετικήν πρότασιν του Αρχηγείου Ενόπλων Δυνάμεων, αποφασίζομεν: 1.Καθορίζομεν εις δραχ. 600 το απαιτούμενον χρηματικόν ποσόν δια την εξαγοράν εκάστου μηνός στρατευσίμου υποχρεώσεως και εκάστου μηνός προσθέτου στρατιωτικής υπηρεσίας υπό των υπαγομένων εις τας διατάξεις του άρθρ. 6 του υπ' αριθ. 417/1974 Ν.Δ/τος (Κλάσεων 1950 έως και 1955). 2.Το απαιτούμενον χρηματικόν ποσόν δια την εξαγοράν στρατιωτικών υποχρεώσεων υπό των υπαγομένων εις την ως άνω παρ 2 να καταβάλεται ως ακολούθως: α)Υπό των κληρωτών: Εφ' άπαξ, προ της εκ των τάξεων του Στρατεύματος απολύσεώς των ή εις δύο ισοπόσους δόσεις, της μεν πρώτης καταβλητέας προ της απολύσεώς των, της δε δευτέρας εντός εξαμήνου από της καταβολής της πρώτης. β)Υπό των εκτός Στρατεύματος νομίμως διατελούντων: Εφ' άπαξ, μέχρι της προτεραίας της ημερομηνίας καθ' ην υποχρεούνται προς κατάταξιν ή εις δύο ισοπόσους δόσεις, της μεν πρώτης καταβλητέας μέχρι της ημερομηνίας ταύτης, της δε δευτέρας εντός εξαμήνου από της καταβολής της πρώτης. γ)Υπό των ανυποτάκτων: 1)Υπό των ευρισκομένων εις το εξωτερικόν: Εφ' άπαξ ή εις δύο ισοπόσους δόσεις, το βραδύτερον μέχρι 31.12.76. 2)Υπό των αφικνουμένων εις την Ελλάδα: Εφ' άπαξ ή εις δύο ισοπόσους δόσεις, εντός τριμήνου από της αφίξεώς των και ουχί βραδύτερον της 31.12.76. 3)Υπό των ήδη ευρισκομένων εν Ελλάδι: Εφ' άπαξ ή εις δύο ισοπόσους δόσεις εντός τριμήνου από της ενάρξεως ισχύος της παρούσης. Οι εκ των ανυποτάκτων των κλάσεων 1950 έως και 1955 αφιχθέντες ή αφιχθησόμενοι εις την Ελλάδα από 1.4.74 μέχρι 30.9.74 ως μέλη Οργανώσεων, Συλλόγων ή Κοινοτήτων Ελλήνων του εξωτερικού, εξακολουθούν διεπόμενοι από τας διατάξεις της υπ' αριθ. 422/4/128335/28.2.74 ημετέρας διαταγής, δυνάμενοι, εφ' όσον επιθυμούν, να εξαγοράσουν τας στρατιωτικάς υποχρεώσεις, των εντός του χρονικού τούτου διαστήματος, καθ' ο θα ευρίσκωνται ελευθέρως εν Ελλάδι. 3.Αναπροσαρμόζομεν από 1.7.1974 το προβλεπόμενον δια την εξαγοράν εκάστου μηνός προσθέτου στρατιωτικής υπηρεσίας υπό των ανηκόντων εις την κλάσιν 1950 και νεωτέρας, ήτις επιβάλλεται λόγω ανυποταξίας επιστρατεύσεως (μερικής ή γενικής) ή πολέμου εν τω εξωτερικώ, από δραχ. 1.500 εις δραχ. 1.000. 4.Οι ποιησάμενοι έναρξιν εξαγοράς των εν τη ως άνω παρ 4 προσθέτων στρατιωτικών υπηρεσιών, ων τα ποσά αναπροσαρμόζονται δια της παρούσης, εφ όσον μέχρι 30.6.1974 δεν θα έχουν εξαγοράσει ταύτας εξ ολοκλήρου, να καταβάλουν από 1.7.1974 τα νέα χρηματικά ποσά, δια την εξαγοράν των υπολειπομένων μηνών εκ των εν λόγω προσθέτων υπηρεσιών. 5.Κατά τα λοιπά έχουν ανάλογον εφαρμογήν αι κοινοποιηθείσαι δια των υπ' αριθ. 15/26.3.71 και 25/23.12.72 Στρατιωτικών Δελτίων Ν-Δ-Α αποφάσεις και Διοικητικαί-Ερμηνευτικαί οδηγίαι επί της εφαρμογής του Ν.Δ. 720/1970 "περί Στρατολογίας". 